દરમ્યાન કોમલબેન ગોસ્વામીના મોબાઈલ ફોનનું લોકેશન છેલ્લે જલુંઘ ગામની સીમમાંથી મળ્યું હતુ જેને આધારે વૈજ્ઞાનિક ઢબે તપાસ કરતાં વીરસદના પીએસઆઈ આઈ. એન. ઘાસુરાને આ લૂંટ વીથ હત્યામાં જલુંધના જ અગાઉ ચોરી તેમજ લૂંટફાટમાં પકડાયેલો દિલીપ ઉર્ફે ડાહ્યો ગગજીભાઈ ચાવડા સંડોવાયો હોવાની માહિતી મળી હતી જેથી પોલીસની એક ટીમે જલુંધ ગામે છાપો મારીને દિલીપ ઉર્ફે ડાહ્યાને દબોચી લીધો હતો.